CELEX: 31987D0545
Language: el
Date: 1987-11-04 00:00:00
Title: 87/545/ΕΟΚ: Απόφαση της Επιτροπής της 4ης Νοεμβρίου 1987 για τον εκσυγχρονισμό των γεωργικών διαρθρώσεων στην Ιρλανδία, σύμφωνα με την οδηγία 72/159/ΕΟΚ του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31987D0545

87/545/ΕΟΚ: Απόφαση της Επιτροπής της 4ης Νοεμβρίου 1987 για τον εκσυγχρονισμό των γεωργικών διαρθρώσεων στην Ιρλανδία, σύμφωνα με την οδηγία 72/159/ΕΟΚ του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 327 της 18/11/1987 σ. 0023 - 0024

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Νοεμβρίου 1987  για τον εκσυγχρονισμό των γεωργικών διαρθρώσεων στην Ιρλανδία, σύμφωνα με την οδηγία 72/159/ΕΟΚ του Συμβουλίου  (Το κείμενο στην αγγλική γλώσσα είναι το μόνο αυθεντικό)  (87/545/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία του Συμβουλίου 72/159/ΕΟΚ της 17ης Απριλίου 1972 για τον εκσυγχρονισμό των γεωργικών διαρθρώσεων (1) και ιδίως το άρθρο 18 παράγραφος 3,  Εκτιμώντας:  ότι η ιρλανδική κυβέρνηση ανακοίνωσε στις 9 Ιουνίου 1987, σύμφωνα με το άρθρο 17 παράγραφος 4 της οδηγίας 72/159/ΕΟΚ, ένα μνημόνιο που περιλαμβάνει, αφενός μεν, τις διατάξεις που θεσπίσθηκαν διαδοχικά το 1983, 1984 και 1985, σε ό,τι αφορά τις ενισχύσεις για επενδύσεις που χορηγούνται στο πλαίσιο ενός σχεδίου ανάπτυξης και, αφετέρου, τις συνέπειες αυτών των διατάξεων στα σχέδια ανάπτυξης που εκκρεμούσαν στις 10 Φεβρουαρίου 1983·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με την προαναφερθείσα οδηγία και λαμβανομένων υπόψη των στόχων της οδηγίας αυτής καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·  ότι οι διατάξεις που άρχισαν να ισχύουν στις 10 Φεβρουαρίου 1983, οι οποίες ανέστειλαν τις ενισχύσεις για επενδύσεις σε ό,τι αφορά τα κτίρια και τα ακίνητα και κατάργησαν τις ενισχύσεις που αφορούν κινητό εξοπλισμό, θεσπίσθηκαν λόγω της σοβαρότητας της δημοσιονομικής κατάστασης της Ιρλανδίας·  ότι οι διατάξεις που άρχισαν να ισχύουν στις 3 Ιανουαρίου 1984, οι οποίες επανέφεραν τις ενισχύσεις για επενδύσεις σε ορισμένες κατηγορίες κτιρίων και ακινήτων, θεσπίσθηκαν προκειμένου να συγκεντρώσουν τις διαθέσιμες πιστώσεις του προϋπολογισμού στις παραγωγικές επενδύσεις που είναι βασικές για την επιτυχία των σχεδίων ανάπτυξης·  ότι αφενός μεν τηρήθηκαν οι χρηματοδοτικές υποχρεώσεις της ιρλανδικής κυβέρνησης για όλες τις ενισχύσεις που εγκρίθηκαν πριν από τις 10 Φεβρουαρίου 1983, και αφετέρου, ότι οι ενισχύσεις που ζητήθηκαν πριν από τις 10 Φεβρουαρίου 1983 για επενδύσεις που αφορούν κτίρια και ακίνητα για τις οποίες είχαν αναληφθεί δεσμεύσεις πριν τις 3 Ιανουαρίου 1984, αποτέλεσαν επίσης αντικείμενο χρηματοδότησης από την ιρλανδική κυβέρνηση·  ότι η ιρλανδική κυβέρνηση απέδειξε αφενός μεν, ότι μόνο ένα πολύ μικρό ποσοστό των σχεδίων ανάπτυξης που εκκρεμούσαν στις 10 Φεβρουαρίου 1983 επηρεάστηκε σοβαρά από τις διατάξεις του 1983 και του 1984, και αφετέρου, ότι η επιτυχία πολλών σχεδίων ανάπτυξης που διεκόπησαν θα καθίστατο αδύνατη λόγω της έναρξης ισχύος των κοινοτικών διατάξεων που αποβλέπουν στη μείωση της παραγωγής γάλακτος·  ότι ο οργανισμός που έχει επιφορτισθεί να συμμετάσχει στην εκπόνηση των σχεδίων ανάπτυξης και να τα εγκρίνει, δεν διέκοψε τις δραστηριότητες του·  ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων για τα χρηματοδοτικά θέματα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που θεσπίστηκαν διαδοχικά το 1983, 1984 και 1985 σχετικά με τις ενισχύσεις για τις επενδύσεις που είναι αναγκαίες για την υλοποίηση σχεδίων ανάπτυξης κατά την έννοια της οδηγίας 72/159/ΕΟΚ εξακολουθούν να πληρούν τους όρους χρηματοδοτικής συμμετοχής της Κοινότητας στην κοινή δράση που προβλέπεται στο άρθρο 15 της οδηγίας αυτής.  Άρθρο 2  Η παρούσα απόφαση απευθύνεται στην Ιρλανδία.  Βρυξέλλες, 4 Νοεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 96 της 23. 4. 1972, σ. 1.